|  |  |
| --- | --- |
| METSAKASVATUSTALITUSE JUHATAJAKÄSKKIRI | |
|  | (digitaalallkirja kuupäev) nr 1-5/5 |



# Võsasaetööde hinnaraamistike muutmine

Tulenevalt RMK juhatuse 26.03.2019 otsusega nr 1-32/35 kinnitatud „RMK metsakasvatustalituse põhimääruse“ punktidest 5.4.1 ja 5.4.5 ja võsasaetööde kohaliku keskmise turuhinna olulise muutumise tõttu, võttes arvesse alljärgnevat:

* Eesti Metsatöötajate Ametiühingu 18.10.2022 avaldus nr 1-7/2022/5671 „Pöördumine RMK raietööliste töötasu ja tingimuste kohta“;
* Metsakasvatustööde (võsasaetööde ja metsaistutuse) turu-uuring, viitenumber 257288;
* Metsakasvatuslike võsasaetööde minikonkursside tulemusi „Edela piirkonna metsakasvatuslikud võsasaetööd 2022 (viitenumber 254449)“, „Aimla-Olustvere-Kolga-Jaani (Viljandi maakond) võsasaetööd (viitenumber 254649)“,“ Aimla-Olustvere-Kolga-Jaani (Viljandi maakond) võsasaetööd (2)- Lõpetatud lepinguta (viitenumber 254650)“, „Edela piirkonna metsakasvatuslikud võsasaetööd 2022 (2) (viitenumber 255209)“, „Edela piirkonna metsakasvatuslikud võsasaetööd 2022 (3) (viitenumber 256095)“, „Edela piirkonna metsakasvatuslikud võsasaetööd 2022 (4) (viitenumber 256822)“, „Kagu piirkonna metsakasvatuslikud võsasaetööd 2022 (viitenumber 254620), „Kagu piirkonna metsakasvatuslikud võsasaetööd 2022 (2) (viitenumber 255402)“, „Kagu piirkonna metsakasvatuslikud võsasaetööd 2022 (3) (viitenumber 256784)“, „Kirde piirkonna metsakasvatuslikud võsasaetööd 2022“ (viitenumber 254823)”;
* Statistikaameti avaldatud tarbijahinnaindeksit (THI) ning selle mõju võsasaetööde 1,0 hinnaraamistikule, võttes aluseks THI muutuse november 2021 / november 2022;

1. K i n n i t a n võsasaetööde teenuste hinnaraamistike 1,0 taseme ühekordse muutmise +6,57% alates 01.01.2023:
2. Võtta käesoleva käskkirja alusel muudetud hinnaraamistikud kasutusele alates 01.01.2023.

Toomas Väät

Metsakasvatustalituse juhataja